Diari Oficial de la Generalitat Valenciana


Sumari del DOGV 3163, del 16-01-1998 (1998/5)

Informació pública del Pla Especial de Protecció del Conjunt Historicoartístic de Sagunt.
-----------------------------------------------------------------------------------------

### Dades del document

Número de DOGV
:   3163

Data del DOGV
:   16-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/5


Organisme emissor
:   Ajuntament de Sagunt

Tipus de document
:   Anunci

Informació pública del Pla Especial de Protecció del Conjunt Historicoartístic de Sagunt. [1998/M5]
  
El Ple de la corporació municipal, en sessió ordinària de data 25 de novembre de 1997, va adoptar per unanimitat, entre altres, el següent acord:
  
Informació pública del Pla Especial de Protecció del Conjunt Historicoartístic de Sagunt. Expedient 4/1995.
  
Vist que amb data 17 de juliol de 1997, amb número de registre 8.395, va tindre entrada en aquest Ajuntament el Pla Especial de Protecció del Patrimoni Historicoartístic de Sagunt, document que s'acompanya després de les reunions mantingudes amb l'equip redactor, el tècnic municipal i el tècnic de la Conselleria de Cultura, Educació i Ciència.
  
Vist que, posteriorment, mitjançant informe de la ponència tècnica de la Comissió de Patrimoni es formula una sèrie de conclusions en relació amb el pla presentat, que motiven la presentació del present document, que té l'entrada en aquest Ajuntament amb data 31 d'octubre de 1997, segons consta diligenciat en l'expedient.
  
Vist que dels informes del tècnic municipal, de data 10 de novembre de 1997 y 19 del mateix mes i any, es desprén que s'ha de completar el projecte en les següents qüestions:
  
Àmbit: introduir en l'apartat Memòria la precisió que l'àrea del Pla Especial de Protecció el constitueix el conjunt monumental del Conjunt Historicoartístic de Sagunt (1.2.1. Memòria).
  
Normativa: s'han presentat plànols de delimitació dels APUS 1 i 2. El segon d'aquests estableix l'obertura d'un carrer entre Armengol i Amalia Danés, contemplant aquesta delimitació les parcel·les completes que estan afectades per l'obertura del carrer o pel disseny dels nous immobles projectats. Els nous immobles tindran planta baixa en tres crugies més dues plantes en dues, segons es desprén dels plànols.
  
Aquest criteri és perfectament vàlid, sempre que es tinga en compte per al còmput total l'aprofitament que figura en les fitxes per als immobles ja existents que estiguen conformes amb l'ordenació projectada.
  
Un altre criteri alternatiu és que el perímetre continga aquelles parcel·les completes que no es troben edificades o amb construccions ruïnoses o insuficients, i la part no utilitzada de la resta de parcel·les afectades. D'aquesta forma, separem els aprofitaments ja materialitzats i els que queden pendents d'equidistribució. La modificació del perímetre es duria a efecte com a acompanyament de la proposta de programa (article 33.6 de la Llei Reguladora de l'Activitat Urbanística, sense necessitat de cèdula d'acord amb la disposició addicional tercera del Pla General d'Ordenació Urbana).
  
L'elecció del mètode d'actuació quedaria a elecció de l'urbanitzador o entitat actuant. El Programa d'Actuació Integrada que desenvolupe la unitat haurà de fixar l'aprofitament unitari en funció dels paràmetres indicats. S'ha d'eliminar per tant la referència al valor de 2,18 metres quadrats/metres quadrats que figura en l'article 8 de la normativa.
  
APU 1: es tracta d'una redelimitació d'espais públics sobre el Temple de Diana i obertura de noves vies en el teixit urbà. La Unitat d'Execució afecta una part d'aquestes vies públiques a obtindre mitjançant una reparcel·lació econòmica, per no existir noves parcel·les adjudicades susceptibles d'obtindre aprofitaments suplementaris.
  
Eliminar referències a l'aprofitament característic de 2,18 metres quadrats/metres quadrats.
  
En el seu lloc:
  
L'aprofitament unitari es justificarà pel Programa d'Actuació Integrada, en base als aprofitaments indicats en les fitxes dels immobles afectats i el nombre de plantes màxim de les noves construccions previstes.
  
Article 11. Sistema d'actuació:
  
Per a aquella part de viari o dotació per a la qual no s'haja previst la seua obtenció mitjançant la Unitat d'Execució, que es defineix, (APU 2) serà aplicable el procediment d'expropiació.
  
Fins ací queden enumerades les qüestions a definir en base a l'informe dels serveis tècnics municipals.
  
D'altra banda i prenent com a base l'informe del cap A. a la Direcció de Secció d'Urbanisme, de data 21 de novembre de 1997, s'ha de dir el següent:
  
En el punt 1.5.3. Actuacions del Conjunt Historicomonumental (Recinte del Castell): s'ha de completar aquest apartat en el sentit que se tracta de suggeriments a un possible programa d'actuacions a dut a terme per la Conselleria de Cultura, Educació i Ciència que és la propietària del monument.
  
Punt 1.5.7. Edificacions destinades a equipament urbà:
  
En l'apartat Edificis existents, pel que fa a l'aula Bancaixa (Capità Pallares), haurà d'indicar-se que és una dotació de caràcter privat.
  
En la relació d'edificis proposats: el Centre Catòlic haurà d'indicar-se que també és una dotació de caràcter privat.
  
Quant a la creació de nous edificis dotacionals haurà de completar-se el dit apartat en el sentit que es tracta de suggeriments i, per tant, tenen un caràcter indicatiu.
  
Que la nova obertura del carrer que es pretén fer en el APU 2, es duga a terme de forma que la seua alineació coincidisca amb la testera de l'immoble número 3 del carrer d'Armengol (edifici de planta baixa i dos pisos, existent) als efectes de generar els mínims conceptes indemnitzadors, dins de la Unitat d'Actuació, tret que es provara la necessitat de la seua execució des dels valors històrics artístics.
  
Atés que el present document té previst el seu desenvolupament en el Pla General d'Ordenació Urbana en vigor.
  
Que les àrees de repartiment es corresponguen amb les parcel·les, coincidint el seu aprofitament subjectiu amb l'objectiu i figurant definit aquest en les fitxes individuals del pla, motiu pel qual no és necessari desenvolupar el tràmit disposat en l'article 208 de les Normes del Pla General Municipal de Sagunt.
  
Quant al punt recollit en l'informe del tècnic municipal, sobre la diferència d'altures entre parcel·les d'un mateix carrer, aquesta qüestió haurà de quedar suficientment justificada en el document que ens ocupa.
  
Atés que l'àmbit d'aquest es correspon amb la delimitació del Conjunt Historicoartístic de Sagunt, conjunt que va ser declarat pel Reial Decret 3.316/1978, publicat en el Boletín Oficial del Estado de data 3 de febrer de 1979.
  
Atés que la redacció del Pla Especial és una qüestió de compliment legal, segons es recull en l'article 20 de la Llei 16/1985, de 25 de juny, del Patrimoni Artístic Espanyol.
  
Atés que el document presentat compleix, amb caràcter general, les determinacions establides en l'article 21 de l'esmentat text legal, en concordança amb el que disposa l'apartat E de l'article 12 de la Llei Reguladora de l'Activitat Urbanística i altres preceptes que l'afecten.
  
Atés que l'article 38 de la Llei Reguladora de l'Activitat Urbanística estableix la tramitació dels plans; així, d'acord amb el que disposa el dit article, s'han realitzat reunions amb les distintes associacions de veïns, i entre aquestes les de Ciutat Vella, situada dins del conjunt; no s'ha formulat cap negociació o consulta en municipis confrontants, en no estar cap d'aquests afectat. S'han tingut contactes amb la Conselleria de Cultura, Educació i Ciència les competències i béns demanials de la qual sí estan afectats. Paral·lelament a la informació pública s'intentarà aconseguir el concert amb la Conselleria d'Obres Públiques, Urbanisme i Transports que recull la llei.
  
D'acord amb el que indica l'apartat 2 de l'expressat article, el document que ens ocupa haurà de ser sotmés a:
  
A) Informació pública per un període d'un mes, anunciat en el Diari Oficial de la Generalitat Valenciana i un diari no oficial d'àmplia difusió en la localitat. Durant aquesta, el projecte diligència del pla haurà de trobar-se dipositat, per a la seua consulta pública, en l'Ajuntament.
  
No serà preceptiu reiterar aquest tràmit en un mateix procediment, ni encara quan s'introduïsquen modificacions substancials en el projecte; serà suficient amb que l'òrgan que atorgue l'aprovació provisional la notifique als interessats personats en les actuacions.
  
B) Informe dels distints departaments i òrgans competents de les administracions exigits per la legislació reguladora de les seues respectives competències, excepte que ja s'hagueren aconseguit previs acords interadministratius. No és preceptiu, en aquest cas, l'informe de les conselleries competents en matèria d'Educació i Sanitat.
  
Conclosos els tràmits anteriors, l'Ajuntament serà competent per a la seua aprovació provisional i definitiva per la Conselleria d'Obres Públiques, Urbanisme i Transports.
  
Atés que l'article 35 estableix la competència d'aquest Ajuntament per a tramitar aquesta classe de plans.
  
A la vista de tot el que s'ha exposat, el Ple de la corporació municipal, amb el dictamen favorable de la Comissió d'Urbanisme, per unanimitat, acorda:
  
Primer
  
Fer seus els pronunciaments recollits en l'informe del tècnic municipal i de cap A. de la Secció d'Urbanisme, havent-se d'incorporar-se les modificacions que això comporta en el Projecte de Pla Parcial, abans de l'aprovació provisional per aquest Ajuntament.
  
Segon
  
Sotmetre al tràmit d'informació pública, durant el termini d'un mes, anunciat en el Diari Oficial de la Generalitat Valenciana i en un diari no oficial d'àmplia difusió a la localitat, el Pla Especial de Protecció del Conjunt Historicoartístic de Sagunt, sol·licitant els informes preceptius, que s'enumeren en el present acord.
  
La qual cosa es fa pública pel període d'un mes, a partir del següent a la publicació del present edicte en el Diari Oficial de la Generalitat Valenciana.